Kompetencemodel Kompetenceudvikling i [afdeling] [dato]

[kommune]

Indholdsfortegnelse

Indledning	2

Formål	3

Beskrivelse af kompetenceniveauer	3

Kompetenceniveau 1	3

Kompetenceniveau 2	3

Kompetenceniveau 3	3

Beskrivelse af de fem kompetencer	3

Kernefaglig kompetence	3

Læringskompetence	3

Social- og samarbejdskompetence	3

Pædagogisk kompetence	3

Organisatorisk og administrativ kompetence	3

Kompetencemodel	3

Kilde	3

Indledning

[afdelingen] har myndighedsansvar i forhold til områderne voksen-handicap og senior området. [afdelingen]s medarbejdere er således med i stort set alle de borgerforløb, hvor borgeren (voksen-handicap/senior) søger om en offentlig serviceydelse.

Det drejer sig om mange forskellige borgerforløb med forskellige grader af kompleksitet samt en stor variation af samarbejdspartnere i et borgerforløb.

Social Omsorg er enige om at sigte efter følgende:

Kerneopgave: ”Social omsorg - det enkelte menneske får omsorg, støtte og rådgivning, der gør, at man løbende udvikler sig til at kunne klare sig bedre og mere selv”.

Vision: Vi vil vise vejen til det sammenhængende borgerforløb og den faglige udvikling i Social Omsorg, [kommune].

Mission: Sammen med borgeren motiverer vi til størst mulig deltagelse, inklusion og livskvalitet.

Værdier:

Ansvar – for alle og den enkelte.

Dialog – ved åben og ligeværdig kommunikation.

Udvikling – ved at have medansvar for at prøve og gennemføre nyt.

Alt dette resulterer i at sikre den enkelte medarbejder en høj grad af faglig kompetence, hvorfor kompetence og kompetenceudvikling skal bidrage til at sikre en høj kvalitet i de borgerforløb, som medarbejderne i [afdelingen]er involveret i.

Det præciseres her, at ”Kompetence – kompetenceudvikling i [afdelingen]” er for personalet på Vestergade 7-9, her forstås at Hjælpemiddeldepotets personale ikke deltager.

Formål

Udvikling af medarbejdernes kompetencer er nødvendige for at kunne opfylde de mangeartede krav, der stilles til løsning af opgaverne. Der vil blive set nærmere på emnet kompetenceudvikling teoretisk og metodisk og bidrage til, at kompetenceudvikling kan foregå mere systematisk på den enkelte arbejdsplads. En kompetencemodel vil blive beskrevet, først i forhold til fem enkeltstående kompetencer og dernæst i en samlet kompetencemodel.

Kompetencemodellen kan anvendes som redskab til, at den enkelte medarbejder/team sikres en målrettet kompetenceudvikling og derved opnår en høj medarbejdertilfredshed i det konkrete job og i arbejdslivet.

Kompetencemodellen kan endvidere bruges, når [afdelingen] arbejder med at realisere faglige og organisatoriske målsætninger. Det er derfor et arbejdsredskab for både medarbejdere og ledere.

Beskrivelse af kompetenceniveauer

Beskrivelsen af kompetenceniveauer er beskrevet med tre niveauer. Det er vurderet, at tre niveauer til at niveauinddele det enkelt kompetenceområde er egnet til [afdelingen]. Herved dækkes niveauer for basisstilling, en medarbejder som har været ansat længe indenfor et eller flere faglige områder og den medarbejder, der har fordybet sig i et fagligt speciale.

Det er vigtigt at understrege, at man ikke kan fastlægge en medarbejders kompetenceprofil ved blot at bruge denne kompetencemodel som en endelig facitliste. Medarbejderen kan være på forskellige niveauer indenfor forskellige kompetenceområder, og faktorer som arbejdets organisering, samarbejdsrelationer, adgang til information mv. har betydning for den enkeltes kompetenceniveau.

Kompetencer er ikke statiske, de er altid under forandring. Den enkelte arbejdsplads må ved behov gå videre med yderligere differentiering af niveauerne.

Kompetenceniveau 1

Medarbejderen har gennemgået introduktion til arbejdspladsen og til arbejdsområdet. Niveauet præges af en konsolidering af medarbejderens kompetencer. Medarbejderen opnår efterhånden en øget grad af erfaring og rutine. Hvor længe man er på dette niveau afhænger af arbejdskravene, udviklingsmulighederne og udbyttet af tidligere erfaringer. Medarbejderen modtager råd og vejledning efter behov.

Kompetencebeskrivelse

Løser ikke-komplekse opgaver

Følger nøje metodebeskrivelser og retningslinjer, arbejder regelbundet

Etablerer og indgår i samarbejdsrelationer

Organiserer eget arbejde

Opsøger information og viden

Etablerer kommunikationsveje

Kompetenceniveau 2

Medarbejderen har erhvervet erfaring indenfor arbejdsområdet. Nogle medarbejdere er på dette niveau i meget lang tid af deres arbejdsliv. Nogle medarbejdere får med tiden tilknyttet særlige funktioner som ressourceperson indenfor udvalgte jobområder.

Kompetencebeskrivelse

Løser opgaver, der er sammensatte og komplekse

Fordyber sig indenfor et eller flere faglige områder

Introducerer nye kolleger til et fagligt område

Vejleder kolleger

Har beskrivende og formidlende opgaver

Deltager i udviklingsopgaver

Kompetenceniveau 3

Medarbejderen har ofte efter- eller videreuddannelse med sig samt erfaring fra projekter, kvalitetssikring/udvikling mv. og har særlige kompetencer indenfor et fagligt speciale.

Kompetencebeskrivelse

Løser opgaver, der er sammensatte og komplekse indenfor et speciale, har en analyserende og vurderende tilgang til eget arbejde

Anvender ny viden og nye metoder

Opsøger ny viden, herunder evidenssøgning

Initierer og gennemfører forskning

Er projektleder, projektvejleder

Underviser, vejleder, superviserer

Evaluerer og reviderer procedurer og retningslinjer

Kan dokumentere og evidensbasere specialområdet

Løser konsulent- og formidlingsopgaver

Holder konferenceindlæg

Beskrivelse af de fem kompetencer

I nedenstående er fem kompetencer beskrevet i forhold til medarbejderen:

Kernefaglig kompetence

Læringskompetence

Social og samarbejdskompetence

Pædagogisk kompetence

Organisatorisk og administrativ kompetence

Kernefaglig kompetence

I [afdelingen] er der ansat medarbejdere med forskellige uddannelser. Der er medarbejdere som er uddannet som socialrådgivere, sygeplejerske, ergoterapeuter, fysioterapeuter og HK’ere mv.

De fleste er ansat som rådgivere i [afdelingen] i forhold til en funktion, og andre med et administrativt job. Funktionerne kan være socialrådgivere, sagsbehandlende terapeut, visitator samt administrative opgaver.

Den kernefaglige kompetence knytter sig således primært til den funktion, som den enkelte medarbejder er ansat til at udføre. Der er særligt tre funktioner, som udgør størstedelen af medarbejdergruppen, disse er sagsbehandlende terapeuter, socialrådgivere og visitatorer.

Hvilke kompetencer, der er behov for i den enkelte jobfunktion, er derfor mest præcist beskrevet i funktionsbeskrivelserne. Funktionsbeskrivelserne danner udgangspunkt for at vurdere medarbejderen i forhold til kompetenceniveau 1 – 3.

Generelle basiskompetencer/kendskab til:

[Kommune]s overordnede værdier: ansvar, dialog og udvikling.

Kerneopgaven: "Bevægelsen er, at det enkelte menneske skal have rådgivning, støtte og omsorg, der gør, at han eller hun løbende udvikler sig til at kunne klare sig bedre og mere selv".

Pejlemærker for [afdelingen], [kommunen]s senior – og handicappolitik.

ICF – International classification of function and disability

FS2(FS3) – Fællessprog 2(3) / VUM – Voksen Udrednings Metoden

Definition af rehabilitering (Hvidbogen)

Lov om social service – Serviceloven

Retssikkerhedsloven

Forvaltningsloven

Persondataloven

Recovery & empowerment

SMART-E mål

[afdelingen]s arbejdsprincipper

Forvaltningsretlige sagsbehandlingsprincipper

Relationel koordinering

[afdelingen]s procedurer

Kompetenceniveau 1

Har relevant grunduddannelse.

Har faktuel og almen viden indenfor de beskrevne områder svarende til den information, der er indeholdt i stedets introduktion (fx procedurer og retningslinjer).

Kan forstå almindelige arbejdsrutiner, praksisbeskrivelser, procedurer og retningslinjer mv. og kan handle selvstændigt i overensstemmelse med disse.

Kan selvstændigt udrede, vurdere, opstille mål og træffe afgørelser.

Kan analysere åbenbare identificerbare elementer i en individuel vurdering af den enkelte borger.

Kan overføre viden og færdigheder til nye, men umiddelbart genkendelige situationer.

Kan anvende IT-færdigheder i forhold til Officepakken og [afdelingen]s IT-systemer.

Kan beskrive, begrunde og videregive såvel mundtlige som skriftlige data vedrørende indhentet viden fra borgersamtale og videreformidle til kolleger og øvrige samarbejdspartnere.

Kan dokumentere eget arbejde ved anvendelse af de dokumentationsformer, som benyttes i [afdelingen].

Har viden om fagets og [afdelingen]s værdigrundlag, vision og mission og kan handle i overensstemmelse med disse.

Kompetenceniveau 2

Har viden, ikke kun om fakta, men også om teorier, der uddyber eller supplerer grunduddannelsesniveauet (fx systemisk teori, specifik teori i forhold til målgruppe, kritisk litteraturlæsning mv.)

Har færdigheder i forhold til komplekse udredningsmetoder og kan på rutinevis anvende disse.

Kan arbejde rutineret og forholder sig til konkrete situationer som dele af mere komplekse systemer.

Kan analysere sammenhænge og relationer mellem delområder i et borgerforløb.

Kan på baggrund af analysen kombinere delelementer, så der skabes nye sammenhænge, dvs. kan udarbejde en syntese.

Kan overføre viden og færdigheder til nye, men umiddelbart ikke-genkendelige situationer.

Vurderer kritisk [afdelingen]s værdigrundlag og kan handle analyserende og fleksibelt i forhold til dette.

Bidrager til at udvikle dokumentationsformer vedrørende borgerforløb.

Handler etisk forsvarligt i forhold til komplicerede etiske problemstillinger.

Kompetenceniveau 3

Har viden om komplekse teorier og strukturer og orienterer sig rutinemæssigt om teorier, der er tilgængelige på dansk og på andre sprog.

Kan anvende og kombinere komplicerede og specialiserede udredningsmetoder og kan på baggrund af analyse og syntese integrere disse i nye sammenhænge.

Arbejder med stor rutine og forholder sig til den konkret situation som en del af et mere komplekst system.

Tilstræber at arbejde ud fra evidensbaseret viden og deltager i udvikling af evidensbaseret viden indenfor et relevant emne.

Forholder sig kritisk vurderende til egne og andres måde at løse givne opgaver og kan handle relevant i overensstemmelse med egne vurderinger.

Forholder sig kritisk vurderende i forhold til komplicerede etiske problemstillinger og handler relevant i overensstemmelse med egne vurderinger og arbejdsstedets etiske værdigrundlag.

Udviser dømmekraft og foretager kvalificerede skøn.

Læringskompetence

Læringskompetence er evnen til at tilegne sig, reflektere over og handle i forhold til viden, færdigheder, erfaringer og et værdigrundlag. At besidde læringskompetence betyder også, at personen er i stand til om nødvendigt at aflære tidligere indlært viden, færdigheder, erfaringer og værdigrundlag.

Læringskompetencen indeholder:

Viden om egne læringsstrategier, læringsstil og betydning af egen læring.

Handlepotentiale i forhold hertil.

Erfaringer med egne læringsstrategier og læringsstil.

Respekt for og inddragelse af de værdier og normer, der er forbundet med egne og andres læring.

I en moderne organisation stilles der krav om stadig forandring og udvikling. Derfor er besiddelse af læringskompetence en nødvendig forudsætning for organisationens udvikling.

Læringskompetence må betragtes som overordnet i forhold til andre kompetenceområder, idet fx tilegnelsen af nye faglige kompetencer ikke vil kunne finde sted, uden at medarbejderen også besidder læringskompetence. Læringen udfoldes af individet alene eller i samarbejde med andre fx i et lærende team eller i en lærende organisation.

Generelle basiskompetencer: pædagogisk grundsyn, didaktisk helhedstænkning, relations-stjernen.

Kompetenceniveau 1

Tilegner sig ny viden og nye færdigheder, samt integrerer og tilpasser disse til allerede eksisterende viden, færdigheder, erfaringer og holdninger.

Den læring, der finder sted, er af en enkel karakter, den kan være tilfældig, men læringen kan også være forudgået af refleksion over opgavens indhold. Nye opgaver løses ud fra de allerede kendte problemløsningsstrategier, man handler ”efter bogen”. Medarbejderen har lært at læse en ny opgave, men de allerede integrerede antagelser og værdiopfattelser har ikke ændret sig.

En del rutinearbejde vil foregå på dette niveau

Kompetenceniveau 2

Tilegner sig ny viden, nye færdigheder som på niveau 1, men integreringen af den nye viden betyder også, at tidligere viden, færdigheder og holdninger revideres, og der sker en omformning af disse. Denne proces forudsætter analyse, refleksion og parathed hos personen til at ændre på allerede eksisterende videns-, færdigheds- og holdningsmæssige strukturer.

Lærer og reflekterer over, hvordan læringen fandt sted, eller sagt med andre ord ”at lære at lære” og er dermed også i stand til at aflære.

I en moderne organisation, hvor medarbejderen konstant skal forholde sig til ny viden, nye metoder og nye teorier, er det nødvendigt hurtigt at kunne integrere det nye og kunne stille spørgsmål ved de vanlige rutiner og om nødvendigt forandre disse.

Har kendskab til egen måde at lære på og besidder dermed en læringskompetence som betyder, at man i samarbejde med andre aktivt kan indgå i et lærende miljø, hvor målet er, at ”flere lærer mere”.

Kompetenceniveau 3

Forholder sig kritisk over for egen læring, har bevidsthed om hvordan man tænker, når man lærer eller bevidsthed om, hvordan man ”lærer at lære”.

Forholder sig analyserende, eksperimenterende og kritisk vurderende i læringssammenhænge og handler således, at læring til stadighed finder sted.

Er analyserende og kritisk vurderende også i forhold til arbejdspladsens læringsmiljø og er aktiv i forhold til at skabe betingelser for udvikling af et optimalt læringsmiljø.

Vil typisk indgå i formelle og uformelle læringssammenhænge som underviser, proces-styrer, vejleder, sparringspartner og som faglig supervisor i forhold til kolleger eller andre personalegrupper.

Social og samarbejdskompetence

Social og samarbejdskompetence består af:

Viden om samarbejdsformer og mønstre, viden om samfundsgrupper og levevilkår.

Færdigheder i at omgås andre, at skabe relationer og kunne skabe åben og præcis kommunikation, evne og vilje til at påtage sig ansvar for at etablere og fastholde et konstruktivt samarbejde med borgere, pårørende, kolleger og øvrige samarbejdspartnere.

Erfaringer i samarbejde med borgere og pårørende med forskellige sociale, religiøse og kulturelle baggrunde og erfaring med mono- og tværfagligt samarbejde.

Respekt for og fleksibilitet i forhold til forskellige samarbejdsformer og –kulturer, andres funktioner, opgaver og holdninger.

Generelle basiskompetencer:

Relationel koordinering

Interdisciplinært samarbejde

Social kapital

Kompetenceniveau 1

Har viden og kendskab til forskellige kommunikationsformer, konflikthåndtering samt psykisk arbejdsmiljø.

Er åben og imødekommende.

Er serviceorienteret og udviser ordentlighed.

Overholder afdelingens etik og tavshedspligt.

Forstår egen betydning for et godt arbejdsmiljø og afdelingens image.

Respekterer og anerkender de normer og værdier, der optræder i samarbejdsrelationer.

Kan give og modtage kritik.

Kompetenceniveau 2

Har viden om samarbejdspartnernes værdier, normer og arbejdsrutiner og grænsefladerne mellem.

Forskellige fags opgaveområder.

Har viden om og træning i forskellige metoder til konflikthåndtering.

Er bevidst om egen betydning for et godt arbejdsmiljø og afdelingens image og handler i overensstemmelse hermed.

Udviser fleksibilitet i samarbejdsrelationer.

Er ansvarlig for eget informationsniveau og deler relevant viden med samarbejdspartnere.

Kan indgå i tværfaglige arbejdsgrupper.

Er aktivt lyttende over for samarbejdspartnere.

Kan skabe og vedligeholde ligeværdig dialog.

Har forståelse for betydningen af egen og andres indfaldsvinkel til problemer/sammenhænge og udviser problemløsende adfærd med respekt og forståelser for andres værdier og normer.

Deltager aktivt i evaluering af samarbejdsrelationer.

Tager initiativ til og vedligeholder netværk.

Kompetenceniveau 3

Tager initiativ til at vedligeholde og udbygge et godt arbejdsmiljø på arbejdet.

Har erfaring med og tager ansvar for løsning af opgaver og konflikter.

Kan katalysere forandringer og analysere og handle over for barrierer.

Forstår, anerkender og udnytter menneskers forskelligheder i løsning af opgaver.

Opbygger team-identitet og forpligtelse.

Igangsætter og varetager systematisk evaluering af samarbejdsrelationer.

Tager initiativ til udvikling af [afdelingen]s samarbejde internt og eksternt.

Medvirker aktivt til andres udvikling.

Pædagogisk kompetence

Pædagogisk kompetence består af:

Viden om pædagogiske teorier og metoder.

Erfaringer med at formidle sundheds, - og socialfaglig viden til andre, med vægt på målrettethed, meningsfuldhed og overføringsværdi til borgernes dagligdag. For eksempel i dialog med såvel interne som eksterne samarbejdspartnere.

Indsigt i og forståelse for kommunikationens og motivationens indflydelse på formidling og læring, samt respekt for borgerens egen viden og ønsker om læring.

Generelle basiskompetencer:

Den motiverende samtale

Kompetenceniveau 1

I forhold til borgere og pårørende

Har viden om pædagogiske metoder i relation til individuel læring og læring i grupper.

Kan identificere og begrunde behov for information og vejledning.

Kan planlægge og gennemføre information, vejledning og undervisning tilpasset den enkeltes (gruppers) behov og tilstand og evaluere udbyttet af formidlingen.

Kender og kan anvende [afdelingen]s informationsmateriale målrettet.

Kan bidrage til fremstilling af informationsmateriale som pjecer, billedserier, plancher, videooptagelser.

I forhold til kolleger og samarbejdspartnere

Kan medvirke i introduktionsforløb for nyansat personale og studerende.

Kan medvirke i undervisning af diverse hjælpepersonale i områder, der understøtter den borgerrettede indsats.

Kan formidle egne refleksioner over borgerforløb.

Kan formulere oplæg, skriftligt og mundtligt.

Kan give, modtage og anvende feedback.

Kompetenceniveau 2

I forhold til borgere og pårørende

Kan prioritere og målrette vejledning og instruktion.

Er bevidst om betydningen af verbale og kropslige udtryksformer og kan anvende dem konstruktivt, tilpasset den konkrete situation.

Opsøger kollegers og andet personales viden og erfaring for at sikre relevant og tilstrækkelig information og vejledning.

Fremstiller selv informationsmateriale til udvalgte målgrupper.

Forholder sig bevidst til egen rolle og borgerens rolle i et borgerforløb.

Arbejder aktivt med og vurderer de pædagogiske dimensioner i borgerforløbet.

I forhold til kolleger og samarbejdspartnere

Kan begrunde indsatsen ud fra teoretisk og erfaringsbaseret viden, i kollegiale og i tværfaglige sammenhænge.

Indgår aktivt i individuel vurdering og i beslutninger vedr. borgerforløb på møder, konferencer, og begrunder den kernefaglige indsats som led i en helhed.

Bidrager til at udvikle og sikre dokumentation.

Formidler ny viden og nye procedurer fra egne efteruddannelsesforløb, projekter m.m.

Varetager selvstændigt faglige introduktionsopgaver i forhold til nyansatte og studerende.

Underviser kolleger og andet personale, og anvender forskellige pædagogiske arbejdsformer tilpasset målgruppen.

Kan give og modtage feedback.

Kompetenceniveau 3

I forhold til borgere og pårørende.

Har en omfattende viden om pædagogiske teorier og arbejdsformer til forskellige målgrupper.

Udvikler og fornyer pædagogiske tilgange i arbejdet i forhold til deltagerforudsætninger, mål og resultater.

Arbejder bevidst med, at borgeren når videre i sin læringsproces/rehabilitering. Arbejder selvstændigt og kontekstrelevant, hvor det er muligt, og sikrer at deltageren arbejde med noget, der engagerer og passer til borgerens behov og aktuelle efterspørgsel.

I forhold til kolleger og samarbejdspartnere

Kan selvstændigt løse større undervisnings– og formidlingsopgaver indenfor sit kerneområde.

Vejleder og superviserer kolleger og samarbejdspartnere.

Formidler ny viden og procedurer på baggrund af forskningsresultater.

Tager initiativ til og leder kvalitetsudvikling indenfor sit specialområde.

Understøtter den faglige og kollegiale udvikling gennem projektvejledning/ledelse.

Kan løse eksterne konsulentopgaver.

Skaber nye undervisningsforløb indenfor sit område.

Planlægger og gennemfører brugerundersøgelser/evalueringer indenfor sit område.

Kan formidle og perspektivere eget udviklings– og forskningsarbejde nationalt og internationalt med anvendelse af relevante formidlingsformer.

Organisatorisk og administrativ kompetence

Organisatorisk og administrativ kompetence består af

Viden om organisationens struktur, overordnede værdigrundlag, opgaver, økonomiske betingelser, og hvordan organisationen påvirkes strukturelt, økonomisk og politisk.

Evnen til at handle i overensstemmelse med sin viden om organisationen

Erfaringer med at kunne agere hensigtsmæssigt i organisationen.

Forståelse for og forholden sig til de værdier og den kultur, der ligger til grund for organisationens struktur og opgaver.

Generelle basiskompetencer:

Fagsystemer

KMD

SBSYS

Word, PowerPoint

Forståelse for den politisk ledede organisation

Forståelse for MED-systemet

Administrative kompetencer

Kompetenceniveau 1

Har viden om organisationens overordnede målsætning og opgaver, organisering og struktur samt personalesammensætning, fysiske rammer, personale- og uddannelsespolitik, samarbejds- og sikkerhedsstruktur, informationskanaler og etik.

Har som medarbejder viden om målsætning, opgaver, kerneydelser og prioritering af ressourcer, organisering, struktur samt personalesammensætning, fysiske rammer, økonomi i store træk, personale- og efteruddannelsespolitik, samarbejds- og sikkerhedsstruktur informationskanaler, etik.

Har gennemgået introduktionsprogrammet og kan anvende den opnåede viden.

Handler i overensstemmelse med egen funktionsbeskrivelse.

Kender de lovgivningsmæssige rammer for arbejdsområdet.

Kender og handler i overensstemmelse med arbejdsstedets administrative retningslinjer og procedurer.

Kender sine nærmeste samarbejdspartnere.

Kender og har kontakt med konsulenter og andre ressourcepersoner.

Kan handler i overensstemmelse med etiske retningslinjer for praksis.

Er opmærksom på borgerinddragelser, rettigheder og klageadgang.

Planlægger og organiserer egen arbejdsdag ud fra givne ressourcer

Deltager i tværfagligt samarbejde.

Koordinerer under supervision samarbejde med øvrige samarbejdspartnere.

Kompetenceniveau 2

Indgår i drøftelser af anvendelser af [afdelingen]s rammer, målsætning og strukturændringer.

Bidrager aktivt til en hensigtsmæssig brug af materialer og ressourcer.

Handler i forhold til borgerrettigheder og borgerklager.

Reorganiserer sin dagsplan i forhold til opståede ændringer, er fleksibel i sin planlægning.

Kender andre gruppers arbejdsmåder og målgrupper og kan bistå i andre grupper ved behov.

Deltager aktivt i udvalg vedr. personalemæssige eller administrative opgaver.

Koordinerer selvstændigt samarbejdet på tværs af sektorer.

Holder sig informeret om social- og sundhedssektorens ændringer og omstillinger.

Planlægger og organiserer tværfagligt samarbejde.

Kompetenceniveau 3

Forholder sig kritisk til og komme med konstruktive forslag til forbedringer af [afdelingen]s målsætning, arbejdsprocesser og prioriteringer.

Forholder sig til og handler i overensstemmelse med omstillinger i organisationen.

Planlægger og organiserer selvstændigt udvalg og arbejdsgrupper, såvel interne som eksterne.

Kompetencemodel

Kompetenceområde	Niveau 1	Niveau 2	Niveau 3
Den nyansatte/ Ny uddannede/nyt arbejdsområde	Den rutinerede/ kompetente medarbejder	Den faglige ressource/ den specialansvarlige
A. Kernefaglig kompetence B. Lærings- kompetence C. Social og samarbejds- kompetence D. Pædagogisk kompetence E. Organisatorisk og administrativ kompetence	-løser ikke komplekse opgaver -følger nøje metode-beskrivelser og retningslinjer -Arbejder regelbundet -etablerer og indgår i samarbejdsrelationer -Organiserer eget arbejde -opsøger information og viden -etablerer kommunikationsveje	-løser opgaver der er sammensatte og komplekse -fordyber sig indenfor et eller flere faglige områder -introducerer nye kolleger til et fagligt område -vejleder kolleger -har beskrivende og formidlende opgaver -deltager i udviklings-opgaver	-løser opgaver, der er sammensatte og kom-plekse indenfor et/flere speciale(r) -har en analyserende og vurderende tilgang til eget arbejde. Anvender ny viden og nye kliniske metoder. -opsøger ny viden, herunder evidens-søgning. -er projektleder, projektvejleder -underviser, vejleder, superviserer -evaluerer og reviderer procedurer og retningslinjer -kan dokumentere og evidensbasere speciale- området. -løser konsulent- og formidlingsopgaver -publicerer artikler, holder konference-indlæg

Kilde

Kompetence og kompetenceudvikling i fysioterapi på sygehuse. Danske Fysioterapeuter; af Dorrit Holten Pind m.fl. Marts 2003. Grafisk Design: Kirsten Sonne/baghus.